رومی دمشق کی شکست سے سخت برہم ہوئے اور ہرطرف سے فوجیں جمع کرکے مقام بیسان میں مسلمانوں کے مقابلہ کے لیے جمع ہوئے ، مسلمانوں نے ان کے سامنے فحل میں پڑاؤڈالا ، عیسائیوں کی درخواست پر معاذ بن جبل ؓ سفیر بن کر گئے؛لیکن مصالحت کی کوئی صورت نہ نکلی ، آخر کار ذوقعدہ 14ھ میں فحل کے میدان میں نہایت خونزیز معرکے پیش آئے خصوصاً آخری معرکہ نہایت سخت تھا ، بالآخر یہ میدان بھی مسلمانوں کے ہاتھ رہاغنیم کے پاؤں اکھڑ گئے اور مسلمان اردن کے تمام شہر اور مقامات پر قابض ہو گئے ، رعایا ذمی قراردی گئی اور ہرجگہ اعلان کر دیا گیاکہ " مقتولین کی جان ومال ، زمین ، مکانات ، گرجے اور عبادت گاہیں سب محفوظ ہیں "
Entity: اردن — Type: /location, /location/country, /organization/sports_team, /person, /organization